Acrelândia

Acrelândia es un citate brasilian del interior del stato de Acre. Su population estimate in 2020 esseva de 15.490 habitantes e su area es de 1.575 km². Illo confina al nord con le statos de Amazonas e Rondônia, al sud e al sud-west con le citate de Plácido Castro, al est con Bolivia e al west con tote le stato de Acre.

Historia

Cognoscite como le "Princessin de Acre" (Princesinha do Acre in portugese), esseva le prime citate planificate del stato a esser elevate al categoria de municipio per medio del lege statal nº 1.025, le 28 de abril de 1992, create a partir del dismembramento de partes del municipios de Plácido de Castro e Senador Guiomard. Illo ha attingite un grande disveloppamento agricola e presentava un augmento significative in su population proveniente de migrationes recente originari del centro-sud de Brasil, sed es ancora un municipio que se incontra in phase de crescimento in le areas de education, sanitate, agricultura e infrastructura, como etiam tote le stato de Acre.

Le poder legislative es representate per le casa municipal, composite de novem consilieros con mandato de quatro annos. Le responsabilitate del consilieros es examinar le budget del municipio e elaborar projectos de lege fundamental al administration, al poder executive e, principalmente, pro beneficiar le communitate.

Categoria:Citates de Acre